ינון מילס

יִנּוֹן מִילֶס (נולד ב-24 במרץ 1976) הוא כתב ומגיש חדשות בערוץ 13.

ביוגרפיה
מילס נולד בירושלים לשולה ומשה. למד בתיכון רנה קסין. את שירותו הצבאי עשה בחיל המודיעין.

לאחר שירותו הצבאי, למד במשך שנה תרבות צרפת באוניברסיטת סורבון בפריז. בהמשך, למד אדריכלות באוניברסיטת תל אביב, ובמהלך לימודיו, החל לעבוד ככתב בקול ישראל.

עם סיום לימודיו האקדמיים, הצטרף לסגל ערוץ 10 בתור עוזר במאי, ולאחר מכן בתור כתב חדשות כללי, וכתב תרבות. משנת 2009 החל לשמש כתב בתוכנית "המגזין" בהנחיית אושרת קוטלר. במקביל, מגיש מילס מבזקי חדשות בחדשות עשר. ב-2017 הגיש את התוכנית "16:30" לסירוגין, לצד אלי ראכלין, אורי קוואל ועומר ירדני.

באוקטובר 2021 החל להגיש בערוץ 13, לצידה של גילי איצקוביץ', את "ירוק בלילה", מגזין שבועי העוסק בנושאים הקשורים לאיכות הסביבה. בראשית פברואר 2023, לאחר הפסקה של מספר חודשים, התוכנית חזרה להיות משודרת באותו פורמט אולם בשם "מושג ירוק". עונה שנייה זאת נמשכה עד ראשית מאי אותה שנה.

מלבד עיסוקיו בתקשורת, החל משנת הלימודים תשע"ח, הוא מלמד קורס שנושאו הכנת כתבות וידאו למגזין חדשות, במסגרת המסלול לתואר ראשון בתקשורת פוליטית ב"".

חיים אישיים
ביוני 2013, לקראת מצעד הגאווה, יצא מהארון, ובמאמר באתר "וואלה!", דחק בחבריו העיתונאים הלהט"בים לקחת ממנו דוגמה ולצאת מהארון.

מילס מתגורר בתל אביב. הוא בזוגיות ואב לתאומים.

קישורים חיצוניים

הערות שוליים 

עיתונאים ישראלים
אנשי טלוויזיה ישראלים
מנחי טלוויזיה ישראלים
ערוץ עשר: שדרנים, שחקנים ומנחים
סגל חדשות 13
סגל קול ישראל
עיתונאים להט"בים ישראלים
כתבי תרבות ישראלים
בוגרי תיכון רנה קסין
בוגרי אוניברסיטת תל אביב
סגל המכללה האקדמית תל אביב-יפו
ישראלים שנולדו ב-1976